ก่อนที่จะมีอะไรกับแฟนยังไม่เคยมีประจำเดือนตั้งแต่เกิด และใด้มีเพศสัมพันธ์ หลั่งใน และใด้กินยาคุมฉุกเฉินไป กินได้3วันก็มีเลือดไหลออกมาจากช่องคลอด7วัน หลังจากนั้นใด้1อาทิตนืตอนนอนรุ้สึกแน่นท้อง อึดอัดนี่ท้องไหมค่ะ.
สวัสดีค่ะ หากยังไม่เคยมีประจำเดือนมาเลยตั้งแต่เกิด การมีเพศสัมพันธ์ โอกาสที่จะตั้งครรภ์ก็ไม่น่ามี ดังนั้น จริงๆ แล้วอาจไม่ควรทานยาคุมฉุกเฉินไปค่ะสำหรับเลือดที่ออกจากช่องคลอดหลังจากทานยาคุมฉุกเฉินไป 3 วัน โดยออกนาน 7 วันดังกล่าว ก็น่าจะเป็นเลือดที่เกิดจากผลของยาคุมฉุกเฉินได้ค่ะหลังจากนี้ หากจะมีเพศสัมพันธ์ แนะนำควรใช้ถุงยางอนามัยป้องกันค่ะ ไม่ควรใช้ยาคุมฉุกเฉินอีก เพราะเป็นยาที่มีปริมาณฮอร์โมนสูง ย่อมมีผลต่อการทำงานของรังไข่ ซึ่งอาจทำให้มีผลต่อการมาของประจำเดือนในอนาคตได้ค่ะสำหรับสำหรับอาการแน่นท้อง อึดอัด หลังจากที่มีเพศสัมพันธ์ไป 1 สัปดาห์นั้ ไม่ใช่อาการของการตั้งครรภ์ เพราะอาการของการตั้งครรภ์จะไม่ปรากฏเร็วภายใน 1 สัปดาห์ค่ะ โดยส่วนใหญ่ อาการจะเกิดตามหลังจากมีการปฏิสนธิไปแล้วประมาณ 4 สัปดาห์ค่ะดังนั้น อาการแน่นท้องที่เป็นอยู่ จึงเกิดจากสาเหตุอื่นๆ เช่น ท้องอืดจากสาเหตุต่างๆ เช่น การทานอาหารที่ย่อยยาก ทานอาหารมากไป ทานอาหารรสจัด การดื่มชา กาแฟ น้ำอัดลม อัดแก๊ส แอลกอฮอล์ เป็นผลจากการทานยา หรืออาหารเสริมบางชนิด มีกระเพาะอาหารอักเสบ การมีท้องผูก หรือจากการมีความเครียด วิตกกังวล เป็นต้น ในเบื้องต้น ควรเลือกทานเฉพาะอาหารที่ย่อยง่าย ไม่ทานอาหารมากไป ไม่ทานอาหารรสจัด ไม่ดื่มชา กาแฟ น้ำอัดลม อัดแก๊ส แอลกอฮอล์ เป็นต้น หากมีอาการท้องผูก ก็ต้องรักษาให้หาย เป็นต้น อาการไม่ดีขึ้น ก็ควรไปพบแพทย์ค่ะ